POLITICA Lavrov in civitates occidentales invehitur ... Lavrov in civitates occidentales invehitur ... Sergius Lavrov, minister Russus rerum externarum, Novi Eboraci in oratione ad Nationes Unitas habita civitates occidentales acerrime vituperavit: Americanos Europaeosque se ipsos decipere, cum simularent se democratiam tueri velle. Eos ex consuetudine esse paratissimos ad vim militarem adhibendam, cum Russi a vi armisque abhorrerent. Arrogantiam Americanorum Europaeorumque Ucrainianis detrimento fuisse, cum coniuratoribus ab illis fautum esset. Illos, in quorum potestate Ucrainia nunc esset, vim adhibuisse contra eos, qui nihil in animo habuissent nisi ut cultum sermonemque suum defenderent. Americanos Europaeosque, cum id agere vellent, ut quam maximam orbis partem in custodiam suam redigerent, constituta Nationum Unitarum et pacta Helsinkiana neglegere. Sanctiones, quas Europaei Americanique in terram suam statuissent, quia nemini usui essent, omni ratione carere; cui rei documento esse sanctiones, quibus Americani Cubanos iam diu coercerent. Quod Americani quam plurimos populos imperio regere vellent, saeculo vicesimo primo a consuetudine rerum publicarum abhorrere. Scripsit Volfgangus Austriacus - 30/09/2014 16h30 MUNDUS AD NOVUMNE SYSTEMA CAPITALISTICUM APPROPINQUAT?

REGNVM IVRIS: DE IVRISDICTIONE TEMPORE VIRI CORONARII

Hebdomas in Britannia

Ave, Bladimire

Flumen humanum ad fines

. .